

ALŪKSNES NOVADA PAŠVALDĪBAS DOME

**ATTĪSTĪBAS KOMITEJA**

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

**SĒDES PROTOKOLS**

Alūksnē

2025. gada 17. februārī Nr. 2

Atklāta sēde sākta plkst. 10.00, Dārza ielā 11, Alūksnē, Alūksnes novadā, zālē 1. stāvā, sēde slēgta plkst. 10.33

Sēdi vada Attīstībaskomitejas priekšsēdētājs Druvis TOMSONS

Sēdi protokolē Alūksnes novada pašvaldības Centrālās administrācijas domes sekretāre Everita BALANDE

Sēdei tiek veikts audioieraksts

Sēdē piedalās 7 no 8 komitejas locekļiem:

Modris LAZDEKALNS

Ilze LĪVIŅA

Druvis MUCENIEKS

Modris RAČIKS

Laimonis SĪPOLS

Jānis SKULTE

Druvis TOMSONS

Sēdē piedalās interesenti:

Evita APLOKA, Viktorija AVOTA, Ingus BERKULIS, Sanita BUKANE, Arturs DUKULIS, Aiva EGLE, Lāsma ĒVELE, Aivars FOMINS, Māris LIETUVIETIS, Svetlana PRENKA-MIHAILOVA, Beatrise SKULTE, Artis SVIKLIS, Reinis VĀRTUKAPTEINIS, Inese ZĪMELE-JAUNIŅA, Evija ZVEJNIECE

D.TOMSONS atklāj komitejas sēdi (pielikumā izsludinātā darba kārtība uz 1 lapas).

Darba kārtība:

1. Par izmaiņām pašvaldības iznomājamo un atsavināmo nekustamo īpašumu sarakstā.
2. Par Alūksnes novada administratīvajā teritorijā esošās notekūdeņu apsaimniekošanas aglomerāciju robežu noteikšanu.
3. Par zemes vienības daļas Rūpniecības ielā 1A, Alūksnē, Alūksnes novadā nodošanu apbūvei.
4. Par projektu “Zivsaimnieciskās ekspluatācijas noteikumu un zivsaimnieciskās stratēģijas izstrāde Alūksnes ezeram”.
5. Par projektu “Zivsaimnieciskās ekspluatācijas noteikumu un zivsaimnieciskās stratēģijas izstrāde Indzera ezeram”.
6. Par projektu “Zivju resursu aizsardzība Alūksnes novada ūdenstilpēs”.
7. Par projektu “Zandartu pavairošana Sudala ezerā”.
8. Par projektu “Līdaku pavairošana Alūksnes ezerā”.
9. Par projektu “Zandartu pavairošana Indzera ezerā”.
10. Informācija par plānotajiem remontdarbiem uz pašvaldības autoceļiem.
11. **Par izmaiņām pašvaldības iznomājamo un atsavināmo nekustamo īpašumu sarakstā**

Ziņo: D.TOMSONS (pielikumā lēmuma projekts uz 1 lapas).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Apstiprināt sagatavoto lēmuma projektu.

1. **Par Alūksnes novada administratīvajā teritorijā esošās notekūdeņu apsaimniekošanas aglomerāciju robežu noteikšanu**

Ziņo: A.SVIKLIS (pielikumā lēmuma projekts ar pielikumiem uz 33 lapām).

M.LAZDEKALNS jautā, vai nevajadzētu definēt termiņu aglomerācijas teritorijā iekļauto īpašumu pieslēgšanai centralizētajai kanalizācijas sistēmai.

A.SVIKLIS paskaidro, ka šajā aglomerācijā tiek iekļautas tikai tās teritorijas, kurās ir iespējami centralizētie tīkli. Norāda, ka, ja nākotnē līdzekļi ļaus centralizētos tīklus izbūvēt tur, kur nav aglomerācija, tad ar domes lēmumu varēs mainīt aglomerācijas teritorijas robežas.

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai domes sēdē.

1. **Par zemes vienības daļas Rūpniecības ielā 1A, Alūksnē, Alūksnes novadā nodošanu apbūvei**

Ziņo: D.TOMSONS (pielikumā lēmuma projekta kopija ar pielikumu uz 3 lapām).

M.LAZDEKALNS jautā, vai ir izrādīta interese par zemes vienības apbūvi.

I.ZĪMELE-JAUNIŅA informē, ka laukums Rūpniecības ielā 1A, Alūksnē bija iznomāts divās daļās – vienai daļai nomnieks ir palicis, bet otrai daļai nomnieks ir lauzis līgumu. Paskaidro, ka līdz ar to tiek pieņemts atkārtots lēmums par zemes vienības daļas nodošanu nomā ar apbūves tiesībām.

M.LAZDEKALNS interesējas par lēmuma projekta 4.3.punktu - apbūves tiesīgais ir tiesīgs nodot objekta daļu līdz 50% nomā citai atbilstošai personai.

I.ZĪMELE-JAUNIŅA paskaidro, ka drīkst ņemt apakšnomnieku. Norāda, ka arī iepriekš tā ir bijis citās izsolēs.

M.LAZDEKALNS atgādina, ka iepriekšējā domes sēdē tika lemts par ēka Rūpniecības ielā 1A, Alūksnē, Alūksnes novadā nodošanu nomā uz termiņu līdz 5 gadiem, bet šajā lēmuma projektā apbūves tiesību termiņš tiek paredzēts līdz 12 gadiem.

A.EGLE informē, ka abos gadījumos ir piemērots minimālais termiņš. Paskaidro, ka nomas termiņu bez izsoles var pagarināt līdz 30 gadiem, kas tiek paredzēts līgumā.

M.LAZDEKALNS uzskata, ka turpmāk nosacījumos vajadzētu paredzēt atbildību, ja nomnieks pārtrauc pildīt saistības pirms termiņa.

D.TOMSONS norāda, ka tādi riski vienmēr pastāv, jo, ja iecere neizdodas, ir iespēja lauzt līgumu. Uzskata, ka, uzliekot nosacījumus kā bankā, var nedabūt arī sākotnējo nomnieku.

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Zivsaimnieciskās ekspluatācijas noteikumu un zivsaimnieciskās stratēģijas izstrāde Alūksnes ezeram”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 2 lapām).

M.RAČIKS informē, ka Zivsaimnieciskās ekspluatācijas noteikumi Alūksnes ezeram ir izstrādāti 2017.gadā. Jautā, vai ir noteikts termiņš, kādā tie ir jāpārstrādā.

M.LIETUVIETIS atbild, ka pārstrādāt noteikumus ir brīva griba. Norāda, ka parasti tie tiek aktualizēti pēc 5 gadiem.

M.RAČIKS interesējas, vai piedāvājumu iesniedza tikai SIA “Saldūdeņu risinājumi”.

M.LIETUVIETIS atbild, ka šo noteikumu izstrādi veic SIA “Saldūdeņu risinājumi” un Pārtikas drošības, dzīvnieku veselības un vides zinātniskais institūts “BIOR”, kuriem arī tika nosūtīts piedāvājums. Norāda, ka atbilde tika saņemta tikai no SIA “Saldūdeņu risinājumi”.

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Zivsaimnieciskās ekspluatācijas noteikumu un zivsaimnieciskās stratēģijas izstrāde Indzera ezeram”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 2 lapām).

M.RAČIKS interesējas par zivsaimnieciskās ekspluatācijas noteikumiem Lukumīša ezeram.

M.LIETUVIETIS atbild, ka noteikumi ir izstrādāti, bet nākošgad tos var aktualizēt.

L.SĪPOLS jautā, vai iestādes “Alja” budžetā projektiem ir paredzēti līdzekļi.

M.LIETUVIETIS atbild noraidoši.

I.BERKULIS informē, ka līdzekļi ir paredzēti no budžeta sadaļas “Projektu līdzfinansējums”.

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Zivju resursu aizsardzība Alūksnes novada ūdenstilpēs”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 3 lapām).

M.RAČIKS interesējas par plānoto kameru iegādi.

M.LIETUVIETIS informē, ka iepriekš bija 3 kameras, bet 2 no tām vairs nedarbojas, tāpēc plāno iegādāties jaunas. Paskaidro, ka divas kameras plānotas iestādei “Alja”, bet divas pašvaldības policijai. Informē, ka kameru ieraksti ir nepieciešami, iesniedzot pārkāpuma lietas Valsts vides dienestā, jo tās fiksē arī koordinātas.

L.SĪPOLS jautā, cik ilgi nokalpoja iepriekšējās kameras.

M.LIETUVIETIS atbild, ka 4 gadi. Paskaidro, ka kamerām nedarbojas baterijas, un jaunu bateriju nomaiņa neatmaksājas.

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Zandartu pavairošana Sudala ezerā”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 2 lapām).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Līdaku pavairošana Alūksnes ezerā”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 2 lapām).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Par projektu “Zandartu pavairošana Indzera ezerā”**

Ziņo: D.TOMSONS (pielikumā lēmuma projekta kopija uz 1 lapas un papildu informācija uz 2 lapām).

Attīstības komitejas locekļi, atklāti balsojot, “par” – 7 (M.LAZDEKALNS, I.LĪVIŅA, D.MUCENIEKS, M.RAČIKS, J.SĪPOLS, J.SKULTE, D.TOMSONS), “pret” – nav, “atturas” – nav, nolemj:

Atbalstīt un virzīt sagatavoto lēmuma projektu izksatīšanai Finanšu komitejā.

1. **Informācija par plānotajiem remontdarbiem uz pašvaldības autoceļiem**

S.PRENKA-MIHAILOVA informē, ka 2023.gadā no valsts tika pārņemti septiņi autoceļi, kuru uzturēšanu no 2024.gada 1.janvāra veic Alūksnes novada pagastu apvienības pārvalde. Norāda, ka kopumā ir pārņemti apmēram 40 kilometri autoceļu, un saņemta papildu mērķdotācija par 2024.gadu un 2025.gadu 127 583 EUR. Informē, ka 2024.gadā šos pārņemtos autoceļus apsekoja neatkarīgs ceļu būvdarbu vadītājs un iesniedza nepieciešamo remontdarbu apjomu. Norāda, ka, lai atjaunotu visus pārņemtos autoceļus visā garumā, ir nepieciešmi 2 064 824 EUR, bet uzkrātā mērķdotācija sastāda 6% no nepieciešamā finansējuma. Informē, ka, ņemot vērā iedzīvotāju ierosinājumus, būvdarbu vadītāja iesniegto informāciju, kā arī Ministru kabineta noteikumu prasības, ka mērķdotācija prioritāri ir jāizlieto autoceļiem pa kuriem kursē sabiedriskais transports, 2025.gada remontdarbu plānā ir iekļauti četru autoceļu posmi (pielikumā prezentācija par plānotajiem remontdarbiem uz 7 lapām).

L.SĪPOLS norāda, ka ceļam “Pededze-Kalnapededze” ir problēma, ka no lauksaimniecības tīrumiem ūdens nāk virsū uz ceļa un otrādi. Informē, ka pie plānotajiem remontdarbiem nedzirdēja, ka tiktu plānota grāvju rakšana.

S.PRENKA-MIHAILOVA informē, ka tiks noņemts apaugums, un vietā, kur tiks mainīta caurteka, plānota grāvju rakšana.

D.TOMSONS norāda, ka finansējums ir tikai 127 000 EUR, tāpēc ir izvērtēti prioritārie ceļi. Uzskata, ka, ieguldot viena ceļa posmā 51 000 EUR, uzlabojums būs jūtams. Norāda, ka ar šādu finasējumu, ceļus nevar uzbūvēt no jauna.

M.RAČIKS jautā, vai, uzlabojot ceļu 150 m garumā, tas būs ekonomiski. Uzskata, ka labāk būtu izvēlēties vienu ceļu un sataisīt to 600 m garumā.

S.PRENKA-MIHAILOVA paskaidro, ka uz minētā ceļa plānota caurtekas nomainīšana.

*Notiek diskusija par plānoto ceļu remontdarbiem un finansējumu.*

Deputāti pieņem informāciju zināšanai.

*Sēdes ziņojumi, priekšlikumi, komentāri, diskusijas atspoguļoti sēdes audioierakstā.*

Sēde slēgta plkst.10.33

Sēdes protokols parakstīts 2025. gada 17.februārī.

Sēdi vadīja *(personiskais paraksts)*  D.TOMSONS

Protokolēja *(personiskais paraksts)*  E.BALANDE